Nariadenie Komisie (EHS) č. 1004/83
z 27. apríla 1983,
ktorým sa po 14-ty krát mení a dopĺňa nariadenie (EHS) č. 2730/81 stanovujúce zoznam agentúr v nečlenských dovážajúcich krajinách, ktoré sú oprávnené vyhlasovať výberové konania v sektore mlieka a mliečnych výrobkov
KOMISIE EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva;
so zreteľom na nariadenie Rady (EHS)č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (EHS) č. 1183/82 [2], najmä na jeho článok 13 (3) a článok 17 (4);
keďže nariadenie Komisie (EHS) č. 2730/81 [3], naposledy zmenené a doplnené nariadením (EHS) č. 763/83 [4], ustanovilo zoznam agentúr v nečlenských dovážajúcich krajinách, ktoré sú oprávnené vyhlasovať výberové konania v sektore mlieka a mliečnych výrobkov;
keďže vzhľadom na najnovšie informácie, ktoré má Komisia k dispozícii o obchodných praktikách uplatňovaných príslušnými dovážajúcimi krajinami a úradnú povahu príslušných agentúr, by sa toto nariadenie malo zmeniť a doplniť;
keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky,
PRIJALA TOTO NARIADENIE:
Článok 1
Príloha k nariadeniu (EHS) č. 2730/91 sa mení a dopĺňa takto:
Zoznam organizácií vyhlasujúcich výberové konania by sa mal doplniť pridaním nasledujúcej organizácie, pričom sa vkladajú v abecednom poradí dovážajúcej krajiny:
Krajina dovozu | Vyhlasujúca organizácia |
Bangladéš | The Director General Ministry of Defence New Airport Road Tejgaon Dacca |
Článok 2
Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 27. apríla 1983